laion/Wikipedia-Exotic huggingface dataset:
שם ייחוס

שם ייחוס (באנגלית: "Demonym") היא מילה המזהה קבוצת אנשים (תושבים, ילידים) ביחס למקום מסוים. שמות ייחוס נגזרים בדרך כלל משם המקום (כפר, עיר, אזור, מחוז, מדינה או יבשת). שמות ייחוס משמשים לציון כל האוכלוסייה במקום מסוים, ללא קשר להבדלים אתניים, לשוניים, דתיים או תרבותיים אחרים שעשויים להימצא בתוך האוכלוסייה הזו. שמות ייחוס נבדלים מ"אתנונימים" – שמות של קבוצות אתניות, אך לעיתים אותה מילה יכולה להיות גם שם ייחוס וגם אתנונים. השם "תאילנדי", לדוגמה, יכול לתאר גם את האוכלוסייה שגרה בארץ תאילנד וגם את בני העם התאילנדי. האקדמיה ללשון העברית החליטה שלא להתערב בדרכי יצירת שמות, ולכן אין כללים ברורים ומוחלטים ליצירת שמות ייחוס. מלבד מספר מקרים מיוחדים של שם ייחוס (כמו במקרה הנדיר של איטלקי), ישנן מספר דרכים נפוצות ליצירת שמות ייחוס שהשתרשו במהלך השנים – הן בהשפעת שמות מהתנ"ך והן בהשפעת שפות זרות: הוספת ־ִי בסוף המילה היא הדרך הנפוצה ביותר ליצירת שמות ייחוס. בדרך זו נוצרו השמות סיני, יפני, ישראלי, תל אביבי, ספרדי ועוד. דרך נפוצה נוספת מוסיפה בסוף המילה ־אִי או ־ני: אמריקאי או אמריקני, מרוקאי או מרוקני, וינאי (מהעיר וינה), טברייני ועוד. גם בסוגיה זו האקדמיה ללשון העברית נמנעת מלהתערב. דרך יותר נדירה היא הוספת ־ֵזִי בסוף המילה. מקור סיומת זו הוא בשפות רומאניות. בדרך זו נוצרו השמות פורטוגזי, מלטזי, בורמזי, ועוד. בחלק מהשמות נוצרת השמטה של חלק מהשם לפני שמוסיפים את הסיומות הנזכרות מעלה, למשל ביצירת השם בריטי משמיטים את סוף השם בריטניה. לפעמים משמיטים גם רק אות אחת לשם נוחות ההגייה. ישנן דוגמאות רבות לשמות ייחוס בספרות ובמדע הבדיוני. שמות אלו נוצרים בדרכים הנזכרות לעיל אך בעיקר בדרכי יצירת שם הייחוס האנגליות (שחלקן לא קיימות בעברית כלל). לדוגמה שם הייחוס לאנשים או חייזרים היפותטיים שגרים על מאדים הוא "Martian" (בעברית: מרשיאן; מיוחס למדען פרסיוול לוול), השם גונדוריאן ניתן לתושבי הארץ הבדיונית גונדור מהלגנדריום של טולקין, ואטלנטין ניתן לתושבי האי אטלנטיס עליו דיבר אפלטון. דוגמאות נוספות מעולמות המדע הבדיוני הן ג'וביאן לתושבי צדק (יופיטר) או ונוסיאן לתושבי נוגה (ונוס). חייזרים בדיוניים לפעמים מתייחסים לבני האדם כטרנים (מהמילה טרה, ארץ) או בעברית ארצנים. במקרים בודדים, שבהם נבנתה שפה מתוכננת, נוצרו שמות ייחוס ייחודיים, שלא משתמשים בתבנית מוכרת (הן בעברית והן באנגלית). בלגנדריום של טולקין, לדוגמה, שמם של תושבי הארץ רוהן הוא רוהירים, ובזיכיון מסע בין כוכבים תושבי כוכב הלכת קרונוס נקראים קלינגונים. Roberts 2017, p. 205. Scheetz, George H. (1988). Names' Names: A Descriptive and Pervasive Onymicon. Schütz Verlag. תליק כרמון, אמריקאי או אמריקני?, באתר האקדמיה ללשון העברית, ‏2018-05-14 מנהל האתר, פורטוגלית או פורטוגזית?, באתר האקדמיה ללשון העברית, ‏2018-11-07
פאול בנדק

פאול בנדק (במקור בראון, בהונגרית: Benedek Pál;‏ טוטקומלוש, ממלכת הונגריה, 27 ביולי 1931 – תל אביב, 5 באוגוסט 1998) היה משפטן, עיתונאי יהודי-הונגרי-ישראלי, סופר. עורך ראשי. פאל הראון נולד במשפחה יהודית כבנם של הוגו בנדק (בראון) (1905–1977) ורוזליה קורמוש (1904–1993). אחיו אישטוואן בנדק היה עיתונאי. הוא קיבל את הדוקטורט במשפטים באוניברסיטת סגד ב-1955. הוא עלה לישראל בישראל בשנת 1957. היה עמית, עורך בכיר ולאחר מכן עורך ראשי של העיתון הישראלי בשפה ההונגרית אוי קלט (בין כותביו היו ישראל קסטנר, אפרים קישון, טומי לפיד ועוד רבים אחרים). בנדק היה אחת הדמויות המשמעותיות ביותר בעיתונות בשפה ההונגרית בישראל, הוא נודע בזכות מאמריו הציבוריים ובכתביו בנושאים פוליטיים פנימיים. גם עבודתו כמתרגם הייתה משמעותית. י. הראל: סיפור חייו של הגיבור הלאומי של ישראל, משה דיין. תרגום, (תל אביב, 1968) ב. נאדל: הוריקן מעל הנילוס. תרגום, (תל אביב, 1968) ד. אורי: מבצע אוגנדה. מאחורי הקלעים של מבצע הקומנדו הישראלי. תרגום עם אישטוואן ברזילי, (תל אביב, 1977) כתבים נבחרים של פאול בנדק. חובר ונערך על ידי: בנדק ארז'בט ובנדק זאב, (תל אביב, 2000) גזלו את ילדותנו - מאמרו של פאול בנדק בחוברת משואה ב-50 שנה לשואת יהודי הונגריה ילדים בשואה מיזם תיעוד - פאול בנדק קורות חייו ב"נקודת שם" nevpont.hu/palyakep/ "Öröklét". נבדק ב-2021-05-25. "Öröklét". נבדק ב-2021-05-25.
מלכה חג'בי

מלכה חג'בי (נולדה ב-1947) היא רקדנית, כוריאוגרפית, זמרת ושחקנית ישראלית, חברת תאטרון מחול ענבל. זוכת פרס מפעל חיים מטעם איגוד אמ"י. חג'בי נולדה בתימן בשנת 1947 ועלתה לישראל בשנת 1949 במסגרת מבצע מרבד הקסמים. תחילה גדלה במעברה בעין שמר ולאחר מספר שנים עברה למושב אחיעזר. בשנות ה-60 הצטרפה אל תאטרון מחול ענבל, שם עברה הכשרה כרקדנית והפכה בהמשך לחברה באנסמבל שלו עד לפרישתה בשנת 2021. בעבודתה בתיאטרון נהגה לשלב מסורות של יהדות תימן. בזמן מלחמת יום הכיפורים הייתה חלק מהמשלחת של התיאטרון לארצות הברית במטרה לאיסוף תרומות לישראל. במהלך שנות פעילותה באנסמבל, הרבתה לעשות שיתופי פעולה עם הרקדנית והכוריאוגרפית אילנה כהן. חג'בי שיחקה במספר הצגות ילדים במסגרת שיתוף הפעולה בין ענבל לתיאטרון אורנה פורת לילדים ונוער. לצד פעילותה בתיאטרון, הדריכה חג'בי להקות פולקלור והפיקה טקסי חינה של בנות תימן טרם נישואיהן, בין היתר לעפרה חזה, אחינועם ניני וגלית גיאת. בשנת 2010 שיתפה פעולה עם הזמרת שרון חזיז בשיר "שחררי את הכלבים". בשנת 2021 זכתה בפרס מפעל חיים מטעם איגוד אמ"י. כיום מתגוררת בגבעתיים. 'קינה' לפי כוריאוגריפה של אילנה כהן - הארכיון הישראלי למחול בבית אריאלה באתר הספרייה הלאומית 'ריקוד משפחתי' - הארכיון הישראלי למחול בבית אריאלה באתר הספרייה הלאומית 'שלמה המלך ומלכת שבא' - הארכיון הישראלי למחול בבית אריאלה באתר הספרייה הלאומית 'שלושים וחמש שנה לענבל' - הארכיון הישראלי למחול בבית אריאלה באתר הספרייה הלאומית חזרה ל'ציר 20/40' לפי כוריאוגריפה של רנה שינפלד - ארכיון רנה שינפלד באתר הספרייה הלאומית נעמי בהט-רצון, ברגל יחפה - מסורת יהודי תימן במחול בישראל, עם ישראל אעלה בתמר, 1999. גיורא מנור, דרכה הכוריאוגרפית של שרה לוי תנאי, מחול תאטרון מחול ענבל, 2022. יעקב בר-און, ‏"העיתוי הטוב ביותר לצאת לגמלאות": הרקדנית מלכה חג'בי מסכמת קריירה בת עשרות שנים, באתר מעריב אונליין, 4 בנובמבר 2021 אינס אליאס, האם השיח המזרחי יחלץ את להקת ענבל מהקיפאון?, באתר הארץ, 25 באוגוסט 2016 צוות הלהקה, באתר תאטרון מחול ענבל יעקב בר-און, ‏"הפנתרית הראשונה": מחווה לכוהנת הגדולה של המחול מעדות המזרח, באתר מעריב אונליין, 9 בדצמבר 2018 רוקדים עכשווי: אירועי פסטיבל צוללן 2017, באתר ynet, 16 באוגוסט 2017 נורית אסיאג, עכבר העיר אונליין, אלאדין ומנורת הקסמים: שילוב מושלם ומקצועי בין הצגת ילדים למחול, באתר הארץ, 4 באפריל 2011 ההצגה "ריקוד משפחתי" בתיאטרון אורנה פורת לילדים ולנוער, באתר הבמה אסף נבו, ‏כלבי אשמורת עם סלסולים בתימנית, באתר ‏מאקו‏, 26 ביולי 2010 אלה הזוכים בפרס מפעל חיים של איגוד אמני ישראל, באתר ערוץ 7, 14 באוקטובר 2021
אביי (פירושונים)

האם התכוונתם ל... אביי – אמורא מהדור הרביעי, אשר ידוע כאחד ממניחי היסוד של הגמרא וידידו של רבא. אביי (מחוז) – מחוז על הגבול בין סודאן ודרום סודאן. אביי (עיר) – בירת מחוז אביי.
טיטן 3B

טיטן 3B (באנגלית: Titan IIIB) היה משגר שפותח מהטיל הבליסטי הבין־יבשתי טיטן 2. המשגר שימש לשיגור חלליות בשנים 1966–1988. השינוי העיקרי לעומת הטיל הבליסטי היה הוספת שלב שלישי. הסיבה לפיתוח משגר חדש היה צורך במשגר שיהיה מותאם לשיגור לווייני הריגול מסדרה KH-8 Gambit 3. בעקבות פיתוחו הוחלט לנצל את המשגר לשיגורים של לוויינים נוספים. הפיתוח הסתיים בשנת 1966 ולצורכי שיגור הותאם כן שיגור 4W בבסיס חיל האוויר ונדנברג. הגרסה הראשונה הייתה Titan 3B. גרסה זו כללה 22 שיגורים בשנים 1966-1969. הגרסה השנייה הייתה Titan 23B. גרסה זו כללה מערכת ניווט חדשה. גרסה זו ביצע 9 שיגורים בשנים 1969-1971. בשנים 1971–1984 בוצעו שיגורים של גרסת Titan 24B עם תא דלק מוגדל. בוצעו 23 שיגורים שכללו 2 כישלונות. בשנים 1971–1973 בוצעו 3 שגורים של גרסת Titan 33B. בשנים 1971–1987 בוצעו שיגורים של גרסת Titan 34B. בוצעו 23 שיגורים שכללו 2 כישלונות. מדיה וקבצים בנושא טיטן 3B בוויקישיתוף תיאור משגר גרסת 3B (באנגלית) תיאור משגר 23B (באנגלית) תיאור משגר גרסת 24B (באנגלית) תיאור משגר גרסת 24B (באנגלית) תיאור משגר גרסת 34B (באנגלית) רשימת שיגורים
Belong Together

"Belong Together" הוא שיר של הזמר האמריקאי מארק אמבור (אנ'). הוא יצא ב-16 בפברואר 2024, דרך הנדרד דייז רקורדס כסינגל השלישי מתוך אלבום האולפן הראשון של אמבור, Rockwood. השיר הפך ויראלי בטיקטוק לפני יציאתו והפך לסינגל הראשון שלו שנכנס למצעדים, שהגיע לשיאו בעשירייה הפותחת באוסטריה, גרמניה, אירלנד ושווייץ. לפני יציאתו, אמבור קידם את השיר במשך שבועות בחשבון הטיקטוק שלו. שתי גרסאות של השיר הפכו לוויראליות בפלטפורמה. סרטון השיר "Belong Together" באתר יוטיוב Xander Zellner, 10 First-Timers on Billboard’s Charts This Week: ILLIT, Love Fame Tragedy, Mark Ambor & More, Billboard, ‏2024-04-04 (באנגלית אמריקאית) ARIA Top 50 Singles Chart, ARIA, ‏5 באוגוסט 2023 (באנגלית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Belong Together".
Fade In (תוכנה)

תוכנת כתיבת התסריט המקצועית פייד אין (באנגלית: Fade In Professional Screenwriting Software), הידועה גם בשמה הקצר פייד אין (Fade In) היא תוכנה לכתיבת תסריטים בפורמט המקצועי והסטנדרטי בתעשייה. התוכנה יכולה לשמש גם לכתיבת הצגות במה, הצגות רדיו, מולטימדיה, רומנים גרפיים ופורמטים דומים אחרים של תסריטים. Fade In פותחה על ידי קנט טסמן, במאי קולנוע ותסריטאי. התוכנה שוחררה לראשונה ב-2011; הגרסה האחרונה, 4.1.0 שוחררה בשנת 2023. גרסת שולחן העבודה של התוכנה זמינה עבור Windows, Mac OS X ו-Linux. גרסת התוכנה במובייל זמינה עבור iOS (כולל גם אייפון וגם אייפד) ומכשירי אנדרואיד. Fade In מיישמת את השימוש הסטנדרטי המצופה מתוכנת כתיבת תסריט מיוחדת, כולל עיצוב סצנות, פעולה, דמויות ודיאלוג בפורמט תסריטאי סטנדרטי בתעשייה. מפתחי התוכנה הטמיעו מספר תכונות שחסרות לתוכנות כתיבת התסריט המקצועיות האחרות, כולל תמיכה מלאה ביוניקוד, צבעי דפי גרסאות, שינוי שמות תווים, עריכת מסך מלא, סימון מים אצווה ותמיכה בפורמטים כגון Final Draft ועוד. אתר האינטרנט הרשמי של Fade In Rider, April. "For A Few Days More" (PDF). Academy of Motion Picture Arts and Sciences (AMPAS). נבדק ב-27 בנובמבר 2012. {{cite web}}: (עזרה) "Fade in Professional Screenwriting Software". "Indie Gear: Small Screenwriting Software Startup Takes on the Behemoth that is Final Draft". Hollywood Reporter. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
סמיר אבו זייד

סמיר אבו זייד (בערבית: سمير أبو زيد; נולד ב-20 ביולי 1963) הוא ראש המועצה המקומית עיילבון. נולד למסעוד ונדיה וגדל בעיילבון. השני מבין חמישה אחים. למד בבית ספר יסודי עיילבון ובתיכון גמנסיה הגליל הנוצרית בעיילבון. לאחר התיכון החל ללמוד כלכלה וחשבונאות באוניברסיטה העברית בירושלים. בשנת 1992 הוסמך כרואה חשבון. לאחר מכן פתח משרד ראיית חשבון בעיילבון. בשנים 1992—2003 שימש כחבר מועצה מקומית עיילבון. בבחירות לרשויות המקומיות ב-2003 התמודד לראשות המועצה מול סלימאן זרייק וניצח עם 60.08% מהקולות לעומת 47.50% לזרייק. בשנים 2004—2006 שימש כחבר בהמועצה הארצית לתכנון ובנייה וחבר בוועדת הערר במועצה הארצית לתכנון ובנייה. חבר בעמותת "יד ריבה" הפועלת למען הקשישים. בבחירות לרשויות המקומיות ב-2008 התמודד לראשות המועצה בשנית והפסיד לג'ריס מטר לאחר שקיבל 48.19% מהקולות לעומת 51.81% למטר. בבחירות לרשויות המקומיות ב-2018 התמודד לראשות המועצה בשלישית מול ג'ריס מטר וניצח עם 60.68% מהקולות לעומת 39.32% למטר. בשנים 2018—2019 שימש חבר בוועדה מקומית לתכנון ובנייה באשכול גליל מזרחי. בבחירות לרשויות המקומיות ב-2024 התמודד לראשות המועצה פעם רביעית וגבר על האני מטר ופדל סרור לאחר שזכה ל-53.95% מהקולות. בעל תואר ראשון בחשבונאות וכלכלה מהאוניברסיטה העברית בירושלים. בעל תעודה בגישור. חבר דירקטוריון החברה למשק וכלכלה של השלטון המקומי. הוא נשוי לסוזנה מנהלת חשבונות במקצועה ואב לארבעה. מתגורר בעיילבון. סמיר אבו זייד, באתר מועצה מקומית עיילבון תוצאות הבחירות לרשויות המקומיות לפי שמות היישובים (ע-ת), באתר הארץ, 28 באוקטובר 2003 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 5877, עמ' 895 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8005, עמ' 3266 הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12177, התשפ"ד, 11 במרץ 2024, עמ' 4778
עומר בן יעקב

עומר בן יעקב הוא עיתונאי תחקירים ישראלי, חוקר רשת וטכנולוגיה, וכתב הסייבר והדיסאינפורמציה של עיתון "הארץ" ו"העין השביעית". רבים מתחקיריו עוסקים במפגש בין טכנולוגיה לפוליטיקה, ובחשיפת פעילות של ממשלות ומארגנים[דרושה הבהרה] שמנסים להשפיע על דעת הקהל. בן יעקב נולד בניו יורק וגדל בתל אביב. בעל תואר אקדמי במדעי המחשב וסוציולוגיה של המדע. עבד בן יעקב במספר עיתונים וכתבי עת, בעיקר בנושאי טכנולוגיה וחברה. בן יעקב השתתף במספר תחקירים בינלאומיים זוכי פרסים, ביניהם: תחקיר על תוכנת פגסוס - תחקיר מקיף על תוכנת הריגול פגסוס, שפותחה על ידי חברת NSO הישראלית, תחקיר שהעלה שאלות קשות בנוגע לאתיקה של תעשיית הסייבר הישראלית והשפעתה על הדמוקרטיה. צוות חורחה - תחקיר שחשף את פעילותה של רשת של ישראלים שניסו לשבש מערכות בחירות ברחבי העולם באמצעות שימוש בטכנולוגיות דיגיטליות. התחקיר הציג איומים הגלומים במניפולציה של דעת הקהל באמצעות כלים דיגיטליים. בנוסף לעבודתו העיתונאית, בן יעקב הוא גם חוקר ויקיפדיה וסוציולוגיה של המדע. הוא מפרסם מאמרים אקדמיים ומנחה פודקאסט העוסק בנושאים הקשורים לטכנולוגיה, דיסאינפורמציה ופוליטיקה. תחומי העניין המרכזיים שלו כוללים: דיסאינפורמציה – חקר מקורות, שיטות הפצה והשפעות של מידע כוזב ברשת סייבר – חקר איומי סייבר, הנדסה חברתית והשפעת הטכנולוגיה על הביטחון הלאומי ויקיפדיה – חקר התהליכים החברתיים והפוליטיים העומדים בבסיס עריכת האנציקלופדיה המקוונת. בן יעקב משמש כמרצה, בנושאים הקשורים לטכנולוגיה, דיסאינפורמציה ופוליטיקה. כן עובד כחוקר במכון ה-LPI בפריז, בתחום הסוציולוגיה של המדע, ומתמקד בחקר ויקיפדיה ותהליכים חברתיים ופוליטיים. לבן יעקב פודקאסט "זו דעתי על כל פנים", אותו הוא מעביר יחד עם אשתו, מיכל צורן. בן יעקב נשוי ואב לילד. הברית הטמאה בין מארק צוקרברג, בנימין נתניהו וטלי גוטליב, באתר העין השביעית, 28 באפריל 2024 איתמר ב"ז, השר מהליכוד, קבלני הצללים והמערכה על תודעת ההמונים, באתר העין השביעית, 8 ביולי 2024 גור מגידו ועומר בן יעקב, מפעל רפש מרמת גן: חברת מבצעי התודעה של ליאור חורב ורועי בורשטיין נחשפת, באתר הארץ, 16 בפברואר 2023 עומר בן יעקב, חשיפת "הארץ": מדינת ישראל הפעילה מבצע השפעה חשאי נגד מחוקקים אמריקאים, באתר הארץ, 5 ביוני 2024 עומר בן-יעקב, באתר העין השביעית עומר בן יעקב, באתר "המגדלור"
גארדלנד

אתר הנופש גארדלנד (Gardaland Resort) הוא אתר נופש בפארק שעשועים הממוקם בצפון מזרח איטליה. אתר הנופש נפתח ב-19 ביולי 1975, וכולל את פארק גארדלנד (Gardaland Park), עולם הים והאקוואריום גארדלנד סי-לייף (Gardaland Sea-Life), פארק המים לגולנד (Legoland), מלון גארדלנד (Gardaland Hotel), מלון אדוונצ'ר (Adventure Hotel) ומלון מג'יק (Magic Hotel). המתחם נמצא בסמוך לאגם גארדה (Lake Garda) ומשתרע על שטח של 445,000 מ"ר, בעוד שפארק השעשועים לבדו מתפרס על פני 200,000 מ"ר. ביוני 2005 דורג גארדלנד במקום החמישי ברשימת עשרת פארקי השעשועים המובילים בעולם של מגזין פורבס. על פי נתוני 2011, הוא השמיני באירופה במספר המבקרים בפארק. מאז אוקטובר 2006, הפארק נמצא בבעלות החברה הבריטית Merlin Entertainments. האטרקציות העיקריות בפארק כוללות את המתקנים Mammut, Jungle Rapids, Fuga Da Atlantide, Shaman, Blue Tornado, Raptor ורכבת ההרים האנכית הראשונה באיטליה ה-Oblivion: The Black Hole(אנ') שנפתחה ב-28 במרץ 2015. האתר נבנה על החוף המזרחי של אגם גארדה בקסטלנואובו דל גארדה ונפתח למבקרים ב -19 ביולי 1975. הוא התרחב בהתמדה הן בשטח והן בכמות המבקרים, והגיע למיליון מבקרים בשנת 1984. בשנת 2007, מספר המבקרים הגיע ל-3 מיליון. בפארק יש בסך הכל כ-32 מתקנים, הכוללים 7 רכבות הרים ו-3 מגלשות מים. הפארק פתח מתקן המבוסס על זיכיון סרטי ג'ומנג'י בשם "ג'ומנג'י - ההרפתקה לעונת 2022", בהשתתפות דמות אנימטרונית גדולה. אחד מאזורי האטרקציה המותאמים לילדים צעירים הוא "העולם של פפה החזירה" – Peppa Pig Land, האזור מבוסס על סדרת הטלוויזיה "פפה פיג" Canevaworld - מתחם בקרבת גארדלנד הכולל את פארק המים Caneva ואת פארק השעשועים Movieland (באיטלקית) אתר האינטרנט הרשמי של גארדלנד (באנגלית) אתר האינטרנט הרשמי של גארדלנד (באיטלקית) אתר האינטרנט הרשמי של גארדלנד (בגרמנית) מדיה וקבצים בנושא גארדלנד בוויקישיתוף כל מה שצריך לדעת על גארדלנד - Gardaland, באתר amusement-parks.co.il Gardaland Park – מדריך למטייל הישראלי, באתר gardaland.co.il Forbes top ten list: Europa-Park is among the most fun amusement parks worldwide, europapark.com, ‏14.06.2005 Gardaland, Roller Coaster DataBase.
אי-רציונליזם

אִי-רַצְיוֹנָלִיזְם היא תנועה פילוסופית שצמחה בתחילת המאה ה-19, תוך שימת דגש על הממד הלא-רציונלי של חיי האדם. בעודם דוחים את הלוגיקה, האי-רציונליסטים טוענים כי אינסטינקט ורגשות עדיפים על השכל הישר בחקר הידע. המונח שימש לעיתים קרובות ככינוי גנאי לביקורות נגד הרציונליזם בכללותו. הפילוסופיה של הרציונליזם, המובנת ככזו שפותחה לראשונה בכתביהם של פרנסיס בייקון ורנה דקארט, ספגה ביקורות שונות מאז הצגתה. אלו עשויות לכלול השקפה שדברים מסוימים הם מעבר להבנה רציונלית, שרציונליות מוחלטת אינה מספקת או אפילו מזיקה לחיי אדם, או שאנשים אינם רציונליים ומתקדמים חברתית באופן אינסטינקטיבי. ג'רג' לוקאץ' טען שהתקופה הראשונה של האי-רציונליזם התעוררה עם שלינג וקירקגור, במאבק נגד התפיסה הדיאלקטית של קידמה שאומצה על ידי האידיאליזם הגרמני. אי-רציונליזם אונטולוגי, עמדה שאימץ ארתור שופנהאואר, מתאר את העולם כלא מאורגן בצורה רציונלית. מאחר שבני אדם נולדים כגוף של ביטויים של חתירה לא רציונלית למשמעות, הם חשופים לכאב ולסבל. אוסוואלד שפנגלר האמין שהחזון המטריאליסטי של קרל מרקס מבוסס על מדע של המאה התשע-עשרה, בעוד שהמאה העשרים תהיה עידן הפסיכולוגיה: אנחנו כבר לא מאמינים בכוחה של התבונה על החיים. אנחנו מרגישים שהחיים הם השולטים בתבונה. — Oswald Spengler. Politische Schriften, 1932 "Irrationalisme". CNRTL. Duignan, Brian. "Irrationalism". Irrationalism | Existentialism, Skepticism & Nihilism | Britannica. Encyclopedia Britannica (באנגלית). Kukla, André (2013-01-11). Social Constructivism and the Philosophy of Science (באנגלית). Routledge. p. 149. ISBN 9781134567386. Rockmore, I. (2012-12-06). Lukács Today: Essays in Marxist Philosophy (באנגלית). Springer Science & Business Media. p. 5. ISBN 9789400928978. Peters, M. (2014-12-03). Schopenhauer and Adorno on Bodily Suffering: A Comparative Analysis (באנגלית). Springer. ISBN 9781137412171.
נואבו סנטנדר

נואבו סנטנדר (בספרדית: Nuevo Santander) היה אזור של מלכות המשנה של ספרד החדשה, המכסה את המדינה המקסיקנית המודרנית טמאוליפס והשתרע עד לדרום טקסס של ימינו בארצות הברית. נואבו סנטנדר נקראה על שם סנטנדר, קנטבריה, ספרד, ויושבה על ידי קולוניסטים ספרדיים אמריקאים במסע התיישבות מרוכז שהגיע לשיא בשנים 1748–1750. היא הייתה תחת סמכות השיפוט של האודינסיה המלכותית של גוודלחרה בנושאים שיפוטיים, ובשנת 1776, נואבו סנטנדר הפכה לחלק מהמחוז האוטונומי למחצה של הפרובינציה הפנימית. חוסה דה אסקנדון ייסד את המושבה ב-1747. בשנת 1755 נוסדה חימנס, שהפכה לעיר הגדולה ולבירה של המושבה. שמה של המדינה שונה לטמאוליפס לאחר שמקסיקו קיבלה את עצמאותה ב-1821. מדיה וקבצים בנושא נואבו סנטנדר בוויקישיתוף "TSHA | Nuevo Santander". www.tshaonline.org. נבדק ב-2022-05-28.
כדורמים באולימפיאדת פריז (2024)

תחרויות הכדורמים באולימפיאדת פריז (2024) החלו ב-27 ביולי והסתיימו ב-11 באוגוסט 2024. זו תחרות הכדורמים ה-29 במשחקים האולימפיים. בתחרויות השתתפו 12 נבחרות גברים ו-10 נבחרות נשים. המשחקים נערכו במרכז השחייה בפריז ובאצטדיון ההגנה בפריז. מבנה הטורניר של הגברים: לאולימפיאדה העפילו 12 נבחרות שחולקו לשני בתים, כאשר בשלב הבתים לכל נבחרת היו חמישה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר יתמודדו ביניהן על המקום השלישי בטורניר וזכייה במדליית הארד. מבנה הטורניר של הנשים: לאולימפיאדה העפילו 10 נבחרות שחולקו לשני בתים, כאשר בשלב הבתים לכל נבחרת היו ארבעה משחקים - אחד מול כל אחת מהנבחרות האחרות בבית. בסיום שלב הבתים 4 נבחרות מכל בית העפילו לשלב הפלייאוף שנערך בשיטת נוקאאוט. שתי הנבחרות המפסידות בשלב חצי הגמר יתמודדו ביניהן על המקום השלישי בטורניר וזכייה במדליית הארד. צרפת העפילה ישירות כנבחרת המארחת. הונגריה ויוון העפילו כאלופת העולם וסגניתה לשנת 2023, 3 נבחרות (יפן, ארצות הברית וספרד) העפילו דרך הטורנירים היבשתיים שלהן. 4 נבחרות נוספות (קרואטיה, איטליה, סרביה ומונטנגרו) העפילו דרך אליפות העולם לשנת 2024, אוסטרליה העפילה בכך שהייתה הנציגה הבכירה מאוקיאניה באליפות העולם ורומניה קיבלה כרטיס חופשי לאחר שדרום אפריקה שהעפילה כנציגה האפריקאית פרשה מהאליפות. 12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט. צרפת העפילה ישירות כנבחרת המארחת. הולנד וספרד העפילו כאלופת העולם וסגניתה לשנת 2023, אוסטרליה העפילה דרך טורניר ההעפלה האוקיאני, 3 נבחרות (סין, ארצות הברית ויוון) העפילו דרך הטורנירים היבשתיים שלהן. 2 נבחרות נוספות (הונגריה ואיטליה) העפילו דרך אליפות העולם לשנת 2024, וקנדה קיבלה כרטיס חופשי לאחר שדרום אפריקה שהעפילה כנציגה האפריקאית פרשה מהאליפות. 12 הנבחרות חולקו ל-2 בתים של 6 קבוצות כשכל נבחרת שיחקה פעם אחת נגד כל אחת מהנבחרות בבית. 4 נבחרות מכל בית העפילו לרבע הגמר, והחל מרבע הגמר כל המשחקים נערכו בשיטת נוקאאוט.
דניאל בנימיני

דניאל בנימיני (1993-1925) בתל אביב) היה ויולן ישראלי. דניאל בנימיני נולד בתל אביב ולמד בגימנסיה הרצליה ובקונסרבטוריון שולמית. בשנת 1942 התגייס לבריגדה היהודית והשתתף בלחימה באיטליה. עם תום מלחמת העולם השנייה למד באקדמיה למוזיקה בירושלים. במלחמת העצמאות היה קצין שריון ונפצע קשה בקרב. בשנת 1950 הצטרף לתזמורת הפילהרמונית הישראלית ומשנת 1960 עד 1990 כיהן בה כוויולן הראשי ואף מילא תפקידים ניהוליים בכירים. כוויולן ראשי אורח ניגן גם בתזמורת פריז, תחת שרביטו של דניאל ברנבוים, הופיע עמה כסולן ועזר לארגן מחדש את קבוצת הוויולות שלה.. ב-1959 ייסד, יחד עם שלושה מעמיתיו, את רביעיית תל אביב, שהופיעה בישראל וברחבי העולם בהצלחה רבה. בנימיני הופיע כסולן עם תזמורות רבות, במוזיקה קאמרית וברסיטלים בישראל ובארצות העולם. הוא הגיש בקביעות כיתות אמן בישראל, בספרד, באנגליה, בצרפת ובגרמניה. השתתף בפסטיבל אדינבורו ובפסטיבלים בברלין ובווינה והיה אורח קבוע בפסטיבל המוזיקה של אספן. כיהן גם כראש המדור למוזיקה במועצה הציבורית לתרבות ולאמנות, וב-1990, עם פרישתו לגמלאות מהתזמורת הפילהרמונית, מונה לפרופסור באקדמיה המלכותית למוזיקה במדריד. דניאל בנימיני נחשב לאחד מגדולי האמנים המבצעים בישראל ולאחד הוויולנים המצטיינים בעולם. נפטר ב-1993 לאחר מחלה קשה. Obituary הספד לדניאל בנימיני באל פאיס 7 במרץ 1993 הבמה, ביוגרפיה של דניאל בנימיני דניאל בנימיני, באתר AllMusic (באנגלית) דניאל בנימיני, באתר MusicBrainz (באנגלית) דניאל בנימיני, באתר Discogs (באנגלית) אתר "הבמה", הספד לדניאל בנימיני הבמה
קוקי קאנו

יפן זהו שם יפני; שם המשפחה הוא קאנו. קוקי קאנו (ביפנית: 加納 虹輝;‏ נולד ב-19 בדצמבר 1997) הוא סייף יפני, פעמיים אלוף אולימפי (2020 ו-2024). יחד עם מסארו יאמאדה (אנ'), קאזויאסו מינובה (אנ') וסאטורו אויאמה (אנ'), קאנו היה חבר בנבחרת היפנית שזכתה במדליית זהב אולימפית בתחרות הגברים של הנבחרת באולימפיאדת טוקיו (2020). זו הייתה מדליית הזהב האולימפית הראשונה של יפן בסיף. באולימפיאדת פריז (2024) זכה קאנו במדליית זהב אולימפית אישית וניצח את יאניק בורל (אנ') הצרפתי. זו הייתה מדליית הזהב האולימפית האישית הראשונה של יפן בסיף. באותה האולימפיאדה זכה גם במדליית כסף קבוצתית. קוקי קאנו, ברשת החברתית אינסטגרם קוקי קאנו, באתר olympedia.org קוקי קאנו, באתר התאחדות הסיף הבין-לאומית KANO Koki, The International Fencing Federation (FIE) Japan Wins Men’s Team Epee at Tokyo 2020, The International Fencing Federation (FIE), ‏30 July 2021 ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
פופקו

פופקו הוא שם משפחה. האם התכוונתם ל... אליעזר פופקו - רבה של העיר וליז' ברוסיה ברוך אהרן פופקו – רב ומנהיג רוחני יהודי-אורתודוקסי אמריקאי, בנו של רבי אליעזר ריבי פופקו קלטניק (אנ') - מחנכת ומרצה אמריקאית, בתו של רבי ברוך אהרן טל פופקו – ביולוג חישובי ישראלי ופרופסור מן המניין באוניברסיטת תל אביב דורותה הושון-פופקו – חוקרת אבולוציה מולקולארית ישראלית-צרפתייה יהודה ארבל (פופקו) – לוחם פלמ"ח, מוותיקי טייסי התובלה של חיל האוויר, ומפקד טייסת 103 ("הפילים") ישראל מאיר הכהן (פופקו) - שם משפחתו הרשמי של "החפץ חיים", מחשובי הרבנים במפנה המאה ה-20, מייסד וראש ישיבת ראדין ומחבר הספרים משנה ברורה, שמירת הלשון והחפץ חיים